L-Organizazzjoni Xellugija Żminijietna qalet li tilqa’ d-deċiżjoni tal-Gvern li japplika l-miżura ta’ dħul minimu garantit biex jissalvagwardja l-impjiegi. Qalet li dħul minimu garantit hija sistema ta’ provediment ta’ għajnuna soċjali li tiggarantixxi li ċ-ċittadini kollha jkollhom dħul suffiċjenti biex jgħixu, f’sitwazzjoni ta’ prekarjat jew staġnar ekonomiku. Żiedet li tirrikonoxxu l-ħidma ta’ Gvern Laburista biex f’Malta l-finanzi jkunu f’livelli sostenibbli, bil-kontra ta’ Gvern Lemini Nazzjonalista. Ħeġġet lill-Gvern biex jikkunsidra jerġa jdaħħal aktar ’il quddiem sistema ta’ ‘taxxa progressiva’ biex jerġa’ jilħaq il-bżonnijiet fiskali tal-pajjiż.